yá evá catuṣṭoma stómastaṃ tadúpadadhāti tadyattamā́ha dhartramíti pratiṣṭhā vaí dhartrám pratiṣṭhā́ catuṣṭomó 'tho vāyurvāvá dhartráṃ catuṣṭomaḥ sa ābhíścatasŕ̥bhirdigbhí stute tadyattamā́ha dhartramíti pratiṣṭhā vaí dhartráṃ vāyúru sárveṣām bhūtā́nām pratiṣṭhā tádeva tádrūpamúpadadhāti sa vaí vāyúmevá prathamámupadádhāti vāyúmuttamáṃ vāyúnaiva tádetā́ni sárvāṇi bhūtā́nyubhayátaḥ párigr̥hṇāti